Jørgen Niclasen, fíggjarmálaráðharri, hevur í dag biðið um fund við umboð fyri Kommunufelagið. Fundurin, ið ætlanin er at halda skjótast gjørligt, fer at snúgva seg um fígging í sambandi við útleggingina av eldraøkinum. Annika Olsen, almannamálaráðharri, verður eisini við á fundinum. Les meira Almenni búskapurin (land, kommunur og sosialir grunnar) hevði í 2010 bygnaðarligt hall á 4,7% av bruttutjóðarúrtøkuni (BTÚ) ella um 600 mió. kr. Í 2011 var hallið 2,7% ella um 350 mió. kr. Í 2012 var hallið mett til 1% ella millum 100 og 150 mió. kr. og í minsta lagi á sama støði í 2013. Til samanberingar høvdu flestu OECD lond bygnaðarligt hall í almenna búskapinum á millum 1 og 3% av BTÚ í 2012. Les meira Fíggjarmálaráðið hevur í eitt longri tíðarskeið samráðst við danskar myndugleikar um at fáa stóru føroysku bankarnar inn undir donsku SIFI-skipanina. Sum kunnugt, eru bankamál danskt málsøki, og tí er avmarkað hvat føroyskir myndugleikar einsamallir kunnu gera til tess at økja um trygdina í føroyska bankageiranum. Tá ið stórir bankar koma sær í óføri, er árini á samfelagsbúskapin mangan álvarsligt, og hava føroyingar um nakrir kent avleiðingarnar av hesum. Les meira